
2241 Sülysáp, Szent István tér 1.

NYILVÁNOS
Szám: 8836-   /2012
Előterjesztést készítette: Farkas Mónika pályázati ügyintéző
Előterjesztés elkészítésének időpontja: 2012. november 12.
Előterjesztést véleményezi: PTÜB, OMSB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. november 15-én tartandó munkaterv szerinti ülésére

+1. napirendhez

Tárgy: 1956-os emlékmű létesítése NKA pályázat keretében 
Tisztelt Képviselő-testület!

A Nemzeti Kulturális Alap (NKA) által nemrégiben közzétett pályázati felhívásában évek óta fennálló tervünk megvalósítására látunk megoldást, hiszen a pályázat olyan kortárs, esztétikailag és tartalmában igényes köztéri munkák (szobor, szoborcsoport, térinstalláció) létrehozására került kiírásra, melyek az adott település közterén a település kulturális jelenét erősítik. 

Nemzeti ünnepeink méltóságteljes megünnepléséhez hozzátartozik a koszorúzás is, melyet emlékmű hiányában nem minden esetben tudunk megtenni. Jelen felhívás alapján most pályázhatunk egy 1956-os forradalom és szabadságharc emlékére állított alkotásra. Mivel a történelmi esemény 50. évfordulójára, még 2006-ban kiírt támogatásra az előző településvezetés nem nyújtott be pályázatot, ezt most pótolhatjuk.

A pályázat témájában kötetlen, de nem célozza meg, és ennél fogva nem támogatja politikai jelentőségű személyiségek, szimbólumok ábrázolását. Előnyben részesülnek azok az alkotások, melyek a helyszínre vonatkozóan kultúrtörténeti eseményt, a település számára fontos személyiséget mutatnak be (például az irodalom, zene, tudomány, sport, néprajz stb. területéről), és ezzel a helyszín/település jelentőségét erősítik, vagy a környezet egyhangúságán változtatnak, azt vizuálisan dinamizálják.
A rendelkezésre álló keretösszeg: 200 millió Ft. 

Egy pályázó maximum 5 millió forint támogatást kaphat. 

A pályázat összköltsége:……………………. Ft

Szükséges önerő nagysága: ……………………….. Ft 
/A támogatás mértéke a pályázat teljes költségvetésének maximum 70%-a lehet./
Támogatás az alábbi kiadási jogcímekre igényelhető: 
· anyagköltségre (a szobor elkészítéséhez szükséges anyagok), 

· kivitelezés költségére (talapzat építése és szobor felállítása), 

· honoráriumra (a bevont művészek és tervezők), 

· technikai költségekre (pl. daru bérlése) 

Az emlékművet a Polgármesteri Hivatal mellett felújított zöldterület Szent István tér felé eső részén terveztük elhelyezni, és a rövid határidőre való tekintettel már felvettük a kapcsolatot Szórádi Zsigmond szobrászművésszel, aki jelenleg is készíti a pályázat benyújtásához szükséges terveket, dokumentumokat. Emiatt sajnos még a pályázati összegeket sem ismerjük.
A pályázatot 2012. november 15-én éjfélig lehet benyújtani, tehát a Képviselő-testület már pontosabban ismerni fogja a döntéshez szükséges adatokat.
Kérem szíves döntésüket az ügyben!
…/2012. (XI. 15.) ÖKT határozati javaslat

Sülysáp Nagyközség Önkormányzatának Képviselő-testülete úgy dönt, hogy 

1./ az NKA Vizuális Kollégiumának pályázatára egy 1956-os forradalom és szabadságharc emlékére készített alkotás elkészítésére benyújtja pályázatát
2./ a szükséges önerőt, azaz ………………………… Ft-ot Sülysáp Nagyközség Önkormányzata 2013. évi költségvetésében biztosítja.

3./ Felkéri a polgármestert a szükséges intézkedések megtételére.  

Határidő: 1./ 2012. november 15.; 2./ 2013. február 15.
Felelős: polgármester

Sülysáp, 2012. november 12.


Horinka László s.k.  


polgármester

Láttam!

Sülysáp, 2012. november 12.

Tóth Krisztina s.k.

